[{"text_idx": "#000000", "text": "Ankorau\u0306 du esperantistoj ordenitaj en Pollando"}, {"text_idx": "#000002", "text": "La 25an de marto 2013 la vojevodo de Grandpolio Piotr Florek dekoris du anojn de la estraro de la Federacio Eu\u0306ropo-Demokratio-Esperanto \u2013 la vicprezidanton d-ron Eu\u0306geno Macko kaj la sekretarion Stanislao Rynduch \u2013 per la Kavalira Kruco de la Ordeno de Merito por Respubliko Pollando. La ordenojn al ili per sia dekreto la 6an de decembro 2012 atribuis la prezidento de Pollando Bronis\u0142aw Komorowski.\nLa ceremonio estis tre solena. Florek eksalutis c\u0302iujn en Esperanto, kaj en sia parolado li pruvis grandan scion pri la internacia lingvo kaj pri Zamenhof. En la solenaj\u0302o c\u0302eestis ankau\u0306 lokaj amaskomunikiloj, interalie, Radio Merkury, kaj pluraj esperantistoj ne nur el Pollando, sed ankau\u0306 el Hungario kaj Germanio.\nPost la enmanigo de la ordenoj la Vojevodo invitis c\u0302iujn al la regalo en la dekor-salonego, kie pasis unu kaj duono horo en tre simpatia etoso kaj esperdonaj interparoloj."}, {"text_idx": "#000003", "text": "Tiu plua orden-ceremonio okaze de la 125-jarig\u0302o de Esperanto okazis lau\u0306 la iniciato de la Pollanda asocio Eu\u0306ropo-Demokratio-Esperanto, kies celo estis atribuo de la ordenoj al meritplenaj esperantistoj, kaj kiu evidente pruvas, ke la Pollandaj s\u0302tataj au\u0306toritatoj alte aprezas Esperanton."}, {"text_idx": "#000004", "text": "Poste la dekoritaj esperantistoj Macko kaj Rynduch invitis c\u0302iujn c\u0302eestantojn al komuna vespermang\u0302o en la proksima restoracio Sphinx. Tiaj solenaj\u0302oj longe restos en la koroj kaj en la memoro de la partoprenantoj."}, {"text_idx": "#000005", "text": "Eduardo Kozyra kaj Kazimiro Krzyz\u0307ak"}, {"text_idx": "#000006", "text": "La Ordeno de Merito por Respubliko Pollando rekonas kontribuojn al firmigo de internacia kunlaboro kaj al progresigo de la interrilatoj de Pollando kun aliaj landoj kaj popoloj. G\u0302in povas ricevi eksterlandanoj kaj poloj log\u0302antaj ekster Pollando, ne poloj log\u0302antaj en Pollando."}, {"text_idx": "#000023", "text": "Trovante evidentajn sed tute marghenajn eraretojn por la grava enhavo de la raporto \u2013 vi unue devus gratuli al Eugeno Macko kaj Stanislao Rynduch chu ne ? \u2013 vi ghis nun tion ne faris. Eble la CO de UEA ne ghojas ke Prezidento de Pollando Bronis\u0142aw Komorowski kaj Grandpolia Vojevodo Piotr Florek (de via naskighurbo Poznano) alte aprezas Esperanton kaj ordenis gravajn esperantistoj pro la E-agado char tio estis lau propono de Pola Asocio Europo \u2013 Demokratio \u2013 Esperanto. Pli frue okaze de la 125 jara Jubileo de Esperanto estis ankau lau propono de EDE-PL dekrete de Pola Prezidento atribuitaj gravaj shtataj ordenoj i.a. al E.Miyoshi, J.Golec, E.Jas\u0301kiewicz, I.Wilczyn\u0301ski, A.Walaszek ... rimarku kelkaj el ili estas la anoj de UEA kaj PEA kaj tamen vi au iu alia el CO de UEA ne trovis tempon au deziron gratuli al ili."}, {"text_idx": "#000025", "text": "Do unue li konfesu, ke li enmetas fushajn informojn al sia raporto kaj poste li diskutu kaj insultu."}, {"text_idx": "#000026", "text": "Mi aldonu, ke ambau markoj estas por mi gravaj, char ambau naskighis en Poznan\u0301, samkiel mi."}, {"text_idx": "#000027", "text": "Prave, Eduardo! Ankau\u0306 mi estis en \u201cSfinkso\u201d, kaj mi restis kontenta tie \u2013 iom escepte por Pollando, tie eblis mendi la fortan malhelan bieron \u201cOkocim\u201d."}, {"text_idx": "#000030", "text": "Do, mi konstatas, ke oni ne deziras respondi miajn demandojn pri la doktorigho. Mi pluesperloros kaj ekscios, chu s-ro Macko rajtas porti la titolon de doktoro. Se ne, ekzistos serioza kialo por plupensi kion fari chi-rilate, ekzemple por esplori, chu AIS rajtas disdoni doktorajn titolojn."}, {"text_idx": "#000033", "text": "Andreo Kuenzli supre uzis jenan terminon \u201cdoktorpatro\u201d chu eble temas pri: doktorig\u0302-konsilisto angle: promoter, professor confering a degree, formal doctoral advisor pole: promotor"}, {"text_idx": "#000034", "text": "doktor/o (d-ro) doctor (Doc.) (of law, philosophy, medicine, etc.), (Ph.D., D.Phil.), US doc doktor (dr) ~o pri filozofio doctor of philosophy (D.Phil.) doktor filozofii ~o pri medicino, ~o medicina medical doctor, doctor of medicine (D.M.) doktor medycyny, doktor nauk medycznych ~o pri scienco doctor of science (D.Sc.) dok-tor nauk przyrodniczych ~ig\u0302i to gain a Ph.D. doktoryzowac\u0301 sie\u0328, ubiegac\u0301 sie\u0328 o tytu\u0142 doktora ~ig\u0302-konsilisto promoter, professor confering a degree, formal doctoral advisor promotor honor~o, ~o pro honoro, honora ~eco, ~eco pro hon-oro honorary degree, a degree honoris causa doktor honoris causa, z \u0142ac. \u201cdoktor dla zaszczytu\u201d"}, {"text_idx": "#000037", "text": "Pri la doktoreco/doktorig\u0302o de s-ro E. Macko mi havas kelkajn demandojn:"}, {"text_idx": "#000045", "text": "Kiel ajn, s\u0302ajnas, ke oni ne plu povas demandi prof. Angstl pri la doktorigo de s-ro Macko, c\u0302ar evidente li forpasis. Restas eble nur s-ro E. Macko, kiu povas mem doni la petitajn klarigojn."}, {"text_idx": "#000054", "text": "Andi faris konkretan demandon pri meritoj de tiuj du ghentelmanoj kaj anstatau esencan respondon, li ricevis klarigon pri medalo kaj ordeno."}, {"text_idx": "#000055", "text": "Permesu do, ke sen ofendi iun ajn mi revokos lian demandon por povi gratuli al s-ro Stanislo kaj Eugeno."}, {"text_idx": "#000058", "text": "Bone, ordeno, se vi preferas. Nu, mi certe konas la diferencon inter ordeno kaj medalo. Por vi tiaj diferencoj ja estas ege gravaj, c\u0302u ne. \ud83d\ude42 Por mi gravas la enhavo, ne la formo."}, {"text_idx": "#000060", "text": "Gravas, ke s-roj Macko kaj Rynduch farig\u0302is kavaliroj, c\u0302u ne, ec\u0302 se lau\u0306 mi ili havas neniujn meritojn por Pollando. Sed ne gravas. \ud83d\ude41"}, {"text_idx": "#000062", "text": "s-ro Macko ricevis ne medalon, sed ordenon !"}, {"text_idx": "#000067", "text": "Intertempe, mi trovis bazajn informojn pri \u201cd-ro\u201c Eugen Macko sur:\nS\u0302ajnas do, ke s-ro Macko ne estas polo, sed hungardevena jugoslaviano (el Serbio, pli precize Vojvodino), eble li estas ankorau\u0306 io alia. Nu, kakaja raznica. Por forvis\u0302i siajn verajn originojn li nomas sin \u201ceu\u0306ropano\u201c, \u201cgermano\u201c kaj \u201cesperantisto\u201c (tia estas mia impreso)."}, {"text_idx": "#000069", "text": "Mi ne emas plukomenti la \u201ckarieron\u201c de \u201cd-ro\u201c Macko nek la disdonon de \u201ckavaliraj ordenoj\u201c flanke de la prezidento de Pollando, al EDE/Macko/Rynduch, kion mi kiel dirite konsideras simple kiel idiotaj\u0302on, kiu nur kontribuas al la publika ridindigo de Esperanto. Bedau\u0306rinde, la e-istoj ne konscias pri tio kaj estas ankau\u0306 tute sensence klarigi tion al ili. Ju pli da medaloj kaj ordenoj de s\u0302tatprezidentoj por e-istoj, despli felic\u0302aj ili sentas sin en sia fikcia paradizo (kiel dum la komunisma tempo au\u0306 dum la mezepoko feu\u0306dismo)."}, {"text_idx": "#000070", "text": "C\u0302ar EDE mem lanc\u0302is tiun proponon, estas do dubinde, ke s-ro Komorowski mem estus havinta la ideon doni ordenon al la menciitaj esperantistoj. Oni same povas dubi, ke li komprenis pri kio entute temis. G\u0302is nun mi alte estimis kaj respektis la aktualan polan prezidenton, sed se li dau\u0306re subskribos tiajn stultaj\u0302ojn, mi estos devigita s\u0302ang\u0302i mian opinion."}, {"text_idx": "#000076", "text": "C\u0302ar pro la dubinda (t.e. malbona kaj erara) scipovo de la lingvo Esperanto li evidente ne povis ricevi la medalon, pro kio do li ricevis g\u0302in ?"}, {"text_idx": "#000080", "text": "En Svislando oni honoras nur gravajn kaj vere meritoplenajn homojn, kaj tion nur malofte. Andreas Ku\u0308nzli ne trovighas inter tiuj. Komorowski-medaloj kaj ordenoj ne ekzistas. Ni ne estas ekssovetia kolonio."}, {"text_idx": "#000088", "text": "En politiko atingas la homo strebon al tuteco."}, {"text_idx": "#000092", "text": "Demokratio regulas la mankon de absoluta vero en politiko."}, {"text_idx": "#000093", "text": "Pro tio nuntempa politiko eblas nur demokratie."}, {"text_idx": "#000102", "text": "Kiel ajn: por mi ridinda kaj por la pola prezidento embarasa afero, kiu forte reduktas lian reputacion (mi ne sciis, ke li disdonas ordenojn por stultajhoj) kaj la reputacion de Esperanto, kiun oni daure konsideros kiel aferon de stranguloj. Mi ankau ne komprenis, kiujn konkretajn meritojn tiuj du ekspoloj havas por Pollando, nek por Esperanto, nek por io ajn alia. Al mi tiaj meritoj ne estas konataj, sed probable mi ne estas sufiche bone informita. Do, iu eble bonvolos klarigi ghin."}, {"text_idx": "#000105", "text": "Char chi tiuj du poloj rezidas ekster Pollando, eble ili devis ricevi la ordenon de la germana prezidento?"}, {"text_idx": "#000106", "text": "Interese! C\u0302u eblas ekscii, pro kiuj meritoj precize ili ricevis la ordenojn?"}]